Ir-Regolament tal-Kunsill (KE) Nru 1078/2003
tas-16 ta' Ġunju 2003
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni tal-kwoti tat-tariffa Komunitarja awtonoma għal ċerti prodotti agrikoli u industrijali
IL-KUNSILL TA' L-UNJONI EWROPEA,
Wara li kkonsidra t-Trattat li jistabilixxi l-Komunità Ewropea, u partikolarmenrt l-Artikolu 26 tiegħu,
Wara li kkonsidraw il-proposta mressqa mill-Kummissjoni [1],
Billi:
(1) Bis-saħħa tar-Regolament (KE) Nru 2505/96 ta' l-20 ta' Diċembru 1996, li jiftaħ u jipprovdi għall-amministrazzjoni ta' kwoti ta' tariffi awtonomi Komunitarji għal ċerti prodotti agrikoli w industrijali [2], il-kwoti tat-tariffa tal-Komunità għal ċerti prodotti agrikoli w industrijali kienu ġew miftuħa. Id-domanda tal-Komunità għall-prodotti agrikoli għandha tkun milħuqha permezz tal-kondizzjonijiet l-aktar favorevoli. Il-kwoti tat-tariffa tal-Komunità għandhom għalhekk ikunu miftuħa fir-rata mnaqqsa ta' dazji żero għal volumi xierqa, u miżjuda, estiżi jew itterminati fil-każi ta' ċerti kwoti ta' tariffi, waqt li jevitaw xi disturb għas-swieq f'dawn il-prodotti.
(2) Ir-Reġolament (KE) Nru 2505/2002 għandu għalhekk jiġi emendat kif xieraq.
(3) Waqt li tkun ikkonsidrata l-importanza ekonomika ta' dan ir-Regolament, huwa meħtieġ li jkunu nvokati l-bażi ta' l-urġenza referuti fil-punt I(3) tal-Protokoll dwar ir-rwol tal-parlamenti nazzjonali fl-Unjoni Ewropea annessi mat-Trattat ta' l-Unjoni Ewropea u mat-Trattati li jistabbilixxu l-Komunitajiet Ewropej,
ADOTTAT DAN IR-REGOLAMENT:
Artikolu 1
B'effett mill-1 ta' Lulju 2003, il-kwoti tat-tariffi elenkati fl-Anness ta' dan ir-Regolament għandhom ikunu miżjuda ma l-Anness I tar-Regolament (KE) Nru 2505/96.
Artikolu 2
Għall-perijodu tal-kwota mill-1 ta' Jannar sat-30 ta' Ġunju 2003, l-Anness I tar-Regolament (KE) Nru 2505/96 għandu jkun emendat kif ġej:
- l-ammont tal-kwota tat-tariffa ta' kwota 09.2902 għandu jkun stabbilit fi 20000 unitajiet,
- l-ammont ta' kwota tat-tariffa ta' kwota 09.2935 għandu jkun stabbilit fi 120000 tunnellati.
Artikolu 3
Għall-perijodu tal-kwota mill-1 ta' Jannar sal-31 ta' Diċembru 2003, l-Anness I tar-Regolament (KE) Nru 2505/96 għandu jkun emendat kif ġej:
- l-ammont tal-kwota tat-tariffa ta' kwota 09.2904 għandu jkun stabbilit fi 8500 unitajiet,
- l-ammont tal-kwota tat-tariffa ta' kwota 09.2985 għandu jkun stabbilit fi 400000 unitajiet.
Artikolu 4
Il-perijodu tal-kwota tat-tariffa ta' kwota 09.2867, li huwa mogħti fl-Anness I tar-Regolament (KE) Nru 2502/96 għandu jkun estiż sal-31 ta' Diċembru 2003.
Artikolu 5
Il-perijodu tal-kwota tat-tariffa ta' kwota 09.2991, li huwa mogħti fl-Anness I tar-Regolament (KE) Nru 2502/96 għandu jkun estiż sat-30 ta' Ġunju 2003.
Artikolu 6
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-16 ta' Ġunju 2003.